Hei! Olen Sid Roth.
Tervetuloa maailmaani, joka on luonnollisesti yliluonnollinen.
Onko olemassa muinaisia käytäviä, jotka ovat nyt avoimia -
ja joiden avulla voimme elää jatkuvien siunausten kierrossa?
Monet juutalaiset ovat hyödyntäneet niitä, vaikka eivät tunne Messiasta.
Vain harva kristitty on tehnyt niin. Nyt on sinun vuorosi!
Onko olemassa yliluonnollinen ulottuvuus, -
toinen maailma tuntemamme maailman tuolla puolen?
Onko elämää kuoleman jälkeen?
Onko unissamme viestejä taivaasta?
Onko Jumala tuomassa maan päälle nyt parantumisten hyökyaallon?
Liity Sidin seuraan Yliluonnollista-ohjelmaan.
Tervetuloa, Pyhä Henki!
Joosua, Kaaleb ja Daavid kantoivat yllään shekina-kirkkautta.
Olin konservatiivinen juutalaismies, jonka tuo sama kirkkaus pelasti.
Se antoi minulle jotakin, minkä en edes tiennyt olevan mahdollista:
kokemusperäistä tietoa Jumalasta.
Tuo sama kirkkaus on tässä studiossa juuri nyt, -
ja se antaa sinulle sitä samaa kokemusperäistä tietoa Jumalasta.
Jeesus todella käveli vieraani Sharon Nesbittin makuuhuoneeseen.
Sharon oli silloin 20-vuotias.
Jeesus kertoi, että Sharon palvelisi ympäri maailmaa ihmeiden kautta.
Sitten, 22 vuotta sitten, Messias antoi hänelle tehtävän.
Hänen tuli opettaa uskovia. Sharon ei halunnut sitä laisinkaan.
Mitkä kaksi asiaa sait tehtäväksesi?
Ne olivat evankeliumin julistaminen ja Jumalan juhlista opettaminen.
Kun olin 18-vuotias, äitini kuoli.
Kun olin 20-vuotias, isäni kuoli. Vihasin Jumalaa. Kirosin Häntä.
Yritin ensin päästä surusta juomalla ja polttamalla.
Viimein huusin epätoivoisena Isälle: "Jos olet todellinen, näytä se."
Jeesus astui makuuhuoneeseeni. Tunnistin Hänet naulojen arvista.
Hän antoi ison halauksen -
ja sulatti pois kaiken pelon, kivun, trauman ja surun.
Jeesuksen rakkaus ympäröi minut.
En voinut saada sitä vanhemmiltani, mutta sain kokea sen Jeesukselta.
Jeesus sanoi, että matkustaisin ympäri maailmaa, opettaisin, -
jakaisin evankeliumia ja parantaisin sairaita ihmeiden avulla.
Vartuin tunnustuskunnassa, jossa ei uskottu mihinkään sellaiseen.
Emme uskoneet, että nainen voisi saarnata, emme uskoneet ihmeisiin.
Tekisin nämä asiat uskon kautta.
Kyse ei ollutkaan yliluonnollisesta armosta ja voitelusta.
Minun piti opiskella ihmisiä, jotka elivät yliluonnollisesti.
Kävin konferensseissa ja uppouduin lukemiseen ja opiskeluun.
Opin Raamatusta ihan uusia asioita.
Näin, kuinka Jumalan voima ja voitelu alkoivat toimia elämäni yllä.
Näimme valtavasti ihmeitä ja tunnustekoja ja matkustimme.
22 vuotta myöhemmin Hän pyysi, että perustaisin seurakunnan.
Hän halusi minun opettavan juhlista.
Noudatin juhlia itse. En kuitenkaan halunnut opettaa niistä seudullani.
Halusit opettaa muista asioista. - Uskosta, rakkaudesta, rahasta!
En juhlista, koska meidän piti puhua aivan uusista pyhäpäivistä.
Kun puhutaan pyhäpäivistä ja juhliin liittyvistä kokouksista, -
alkaa nähdä voiman, joka on näissä siunauksen kierroissa.
Tein sen vastoin tahtoani. Meitä kutsuttiin vaikka millä nimellä.
Mutta nyt ihmiset soittelevat minulle ja kyselevät juhlista.
He haluavat tietää, miten niitä vietetään, ja ovat tosi uteliaita.
Oli kunnia saada opettaa niistä.
Sharon opettaa jotakin tärkeää.
Juhlien viettämisen kautta voi astua sisään portista.
Sharon, mikä on portti ja miksi se on niin tärkeä?
Portit ovat käytäviä eli ovia tai ikkunoita toiseen ulottuvuuteen.
Kun Aadam ja Eeva tekivät syntiä, -
menetimme kyvyn ylittää ulottuvuuksien ja aikojen rajoja.
Näiden porttien kautta pääsemme toiselle puolelle.
Jeesus sanoi seisovansa ovellamme, eli sinusta tulee portti (Ilm. 3:20).
Meidät siirrettiin pimeyden vallasta Jumalan rakkaan Pojan valtakuntaan.
Se oli portti, jonka läpi kuljimme, kun pelastuimme. Ovi on meissä.
Voimme kulkea edestakaisin ja tuoda asioita taivaasta maan päälle.
Miksi Israelin seitsemän juhlaa ovat Jeesuksen esikuvia ja varjoja?
Ne osoittavat Messiaaseen. Jokaisella on oma merkityksensä.
Ne osoittavat Jeesuksen kuolemaan, -
hautaamiseen ja ylösnousemukseen sekä Hänen paluuseensa.
Pääsiäisenä, pesahina, Jeesus kuoli.
Happamattoman leivän juhlana synti poistetaan. Silloin Jeesus haudattiin.
Ensihedelmän ja uutislyhteen juhlana Jeesus nousi esikoisena kuolleista.
Sitten tulee shavuot eli helluntai, jolloin Pyhä Henki annettiin.
Vanhassa testamentissa 3000 kuoli. Uudessa testamentissa 3000 pelastui.
Pyhä Henki antaa elämän ja voiman.
Kevään juhlat ovat kuolema, hautaus, ylösnousemus ja Hengen antaminen.
Syysjuhlat edeltävät Herran tuloa. Rosh HaShana on vuoden pää.
Se on myös pasunansoiton juhla. Silloin käytämme luovuuden voimaa.
Sitten on suuri sovituspäivä, jom kippur. Jeesus on ylipappimme.
Ylipappeja tai uhrieläimiä ei tarvita. Nyt Jeesuksen veri peittää meidät.
Sitten on vielä lehtimajanjuhla eli sukkot, jolloin tapaamme majassa.
Emme tiedä vuotta, mutta tiedämme, että Jeesus tulee takaisin syksyllä.
Minulla on vielä iso kysymys.
Onko juhlien viettäminen pakollista? Riippuuko pelastuminen siitä?
Missä määrin Jumala vaatii meiltä näiden juhlien viettämistä?
Juhlat eivät ole pelastuskysymys. Ne antavat ilmestystä pelastumisesta.
Saan viettää juhlia, ei ole pakko.
Tauon jälkeen näette, kuinka yliluonnollista Sharonin opetus on.
Eräs nainen luki Sharonin kirjaa ja pääsi lukiessaan taivaaseen.
Hän parantui tappavasta taudista.
Yliluonnollista-ohjelma jatkuu hetken kuluttua.
Tuntuuko sinusta, ettei Jumala kuuntele rukouksiasi tai vastaa?
Minäkin olen kokenut sen, samoin kaikki vieraani.
Siksi kannattaa mennä tälle sivulle.
Vieraani kertovat, miten rukoilla pysäyttämättömiä rukouksia.
Saat tietoa ilmaisesta GodTalk-rukoussovelluksestamme.
Jätä meille siellä rukouspyyntösi. Sinun on jo aika saada läpimurtosi!
Yliluonnollista-ohjelma jatkuu.
Tri Sharon, hangoittelit vastaan, mutta tiesit, -
että Jumala käski sinua tutkimaan Raamatun juhlia, opettamaan niistä -
ja olemaan pastorina etelävaltiossa silloin, kun siitä ei juuri pidetty.
Miten Jumala käytti kuuliaisuuttasi? Miltä seurakuntasi nykyään näyttää?
Meillä on yli 600 jäsentä. Käynnissä on kaikenlaisia rakennushankkeita.
Guatemalassa ja Keniassa on koulu.
Seurakunnassamme tapahtuu ihmeitä ja tunnustekoja.
Eräs nuori nainen menehtyi.
Hänen miehensä soitti minulle ja sanoi: "Anne on kuollut."
Vietämme jokaista juhlaa ja kylvämme aina niihin.
Anne sai vauvan ja oli sairaalassa vielä kolme päivää myöhemmin.
Olin matkoilla, kun hänen miehensä soitti ja itki: "Anne on poissa!"
Uskon henki hypähti minussa. Käskin miestä vaikenemaan.
Käskin häntä menemään vaimonsa luo ja tekemään, mitä olin opettanut.
Opetan seurakuntalaisia vaeltamaan uskossa ja julistamaan sanaa.
Niin mies julisti elämää Annen ylle.
Anne oli jo siirtynyt taivaaseen. Hän oli Myles Monroen luokassa.
Siinä vasta opettaja!
Taivaassa ei siis vain syödä mettä ja juoda maitoa.
Oppiminen ja harjoittelu jatkuu.
Anne kuuli äänemme, ja Jeesus käski häntä palaamaan.
Mies julisti Annen kuolleen ruumiin ylle kirjaani Taivaallinen terveys.
Hän palasi kehoonsa. Hän on äiti.
Tapauksesta ei jäänyt mitään jälkiä. Hän ei tarvitse lääkkeitäkään.
Vauva voi hyvin. Äiti on aktiivinen.
Sanot, että kun vietämme näitä juhlia vapaudesta käsin, -
se avaa portin tai käytävän taivaaseen.
Sinulla ja seurakuntalaisillasi on ollut monia kokemuksia.
Kerro vielä jokin kokemus juhlan avaamasta portista yliluonnolliseen.
Eräs nainen sai valtimonpullistuman, halvauksen ja sydänkohtauksen.
Lääkärit sanoivat hänen jäävän aivokuolleeksi, jos hän selviytyisi.
Olimme juuri viettäneet juhlaa ja julistimme taas sanaa hänen ylleen.
Hän oli kylvänyt suuren summan yhdessä juhlassa hieman aiemmin.
Tämä tapahtui sen siemenen ansiosta. Lääkärit eivät antaneet toivoa.
Todennäköisyys pystyä jatkamaan tuotteliasta elämää oli 5 %.
Nykyään Brenda on täysin terve eikä tarvitse lääkkeitä.
Hän sanoo voivansa jopa paremmin kuin ennen valtionpullistumaa.
Näemme, kuinka siunauksia tulee juhlien kierron myötä.
Terveys ja parantuminen puhkeavat esiin nopeasti.
Raamatun mukaan juhlien viettoon liittyy seitsemän siunausta.
Julistamme niitä siunauksia ja vetoamme sanan pohjalta Jumalaan.
Yhtenä pääsiäisenä olimme juuri aloittaneet palvelutyömme.
Herra käski kylvää 10 000 dollaria. Ei meillä sellaisia rahoja ollut.
Aloitimme juuri ja etsimme taloa.
Saimme kuitenkin siemenen kasaan.
Pyysimme ihmisiä tuomaan meille pennejään, jotta siemen täyttyisi.
Jäseniä oli silloin vain 50.
Saimme vihdoin kymppitonnin kasaan ja kylvimme sen juutalaistyöhön.
Päiviä myöhemmin saimme talon yliluonnollisesti ilman rahaa.
Jos olet kristitty, tule ottamaan osasi juutalaisten siunauksista!
Ei sinusta pölkkypäätä kasvatettu! Hetken päästä -
Sharon rukoilee, että saamme kokea kirkkautta ja ihmeitä.
Yliluonnollista-ohjelma jatkuu hetken kuluttua.
Monet katsojat ovat kokeneet ihmeitä katsottuaan ohjelmaa.
Israelin-matkanne oli mahtava.
Karmelilla väsyimme kävelemiseen. Vietin siellä hetken Herran kanssa.
Sinä yönä näin unen lapsuudestani.
Näin kivun, selkäsaunat, raskaan olon, turvan tunteen puuttumisen -
ja jatkuvan kokemuksen yksin olosta. Seuraavana päivänä minut kastettiin.
Kynan Bridges kastoi minut. Vedestä noustuani kaikki se oli poissa!
En ollut ikinä tuntenut sellaista.
Vapaus on puhjennut uskallukseksi ja uudeksi rakkaudeksi ihmisiä kohtaan.
Todistan Jeesuksesta rohkeasti.
Suurkiitos Sidille ja koko tiimille, matka oli aivan täydellinen.
Jos ohjelma on koskettanut sinua, kerro se meille: sidroth.org/praise.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voit asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Jotkut sanovat, että olemme nyt uudessa liitossa, emme vanhassa.
Niin sanotaan melkein halveksuvasti. Miksi me viettäisimme näitä juhlia?
Jeesuskin vietti niitä, ja säädös pyhistä kokouksista oli ikuinen.
Ikuinen tarkoittaa ikuista. - Mitä kokous tarkoittaa?
Pyhä kokous on tapaamispaikassa Jumalan kanssa tiettyyn aikaan.
Jumala halusi tavata kansansa tiettyinä vuodenaikoina.
Ne ovat tapaamisia Jumalan kanssa.
Sinullakin on nyt tapaaminen Jumalan kanssa. Voit oppia tuntemaan Hänet.
Olet nähnyt minut ja vieraani. Tiedät, että voit saada enemmän.
Moni teistä ei tunne Messiasta ja moni sellainen, joka tuntee, -
on vain upottanut varpaansa veteen, mutta ei ole hypännyt altaaseen.
Sinulla ei ole Jumalasta omaa kokemusperäistä tietoa.
Toista rukous ääneen perässäni ja hyppää kunnolla veteen.
Rakas Jumala, olen tehnyt monia syntejä Sinua vastaan.
Kadun niitä todella paljon.
Uskon, että kallisarvoinen veresi pesee pois jokaisen synnin.
Ja Sinä sanot, -
että veren ansiosta et enää muista syntejäni.
Nyt kun olen puhdas, Jeesus, tule asumaan sisälleni.
Teen Sinusta Vapahtajani.
Olet pelastanut minut synneistäni.
Ja nyt teen Sinusta Herrani.
Aamen.
Sharon, ehdin tutustua sinuun hieman ja olen todella innoissani.
Saat nyt vapaasti rukoilla Pyhässä Hengessä, niin kuin Jumala tahtoo.
Ehkä olet sellainen kuin itse olin, surullinen, toivoton ja avuton.
Tapasin Jeesuksen yliluonnollisesti. Rukoilen kohtaamista myös sinulle.
Ehkä tunnet Jumalan, mutta kaipaat Häneen henkilökohtaista suhdetta.
Rukoile sinä nyt yliluonnollista kohtaamista Jumalan kanssa, -
joka muuttaa elämäsi suunnan, -
niin että asiat muuttuvat ja näet, kuka sinut on kutsuttu olemaan.
Rukoilen puolestasi: Isä, Herran Jeesuksen nimessä -
pyydän elävän Jumalan Hengen kautta, -
että avaat heidän ymmärryksensä.
Anna heidän sisimpäänsä voima nähdä, kuka Sinä olet, -
jotta he voivat alkaa kulkea voimassa ja auktoriteetissa -
tietäen olevansa Korkeimman lapsia.
Heillä on voima parantaa, herättää kuolleita ja ajaa ulos riivaajia.
Pyydän heille sitä samaa tehtävää, jonka annoit minulle.
Sinulle olkoon ylistys ja kunnia Jeesuksen voimallisessa nimessä.
Jos otit rukouksen vastaan, nosta kätesi. Jumala toimii elämässäsi.
Ala vain kiittää Häntä siitä, mitä Hän tulee tekemään.
Sen kautta voitelu välittyy sinulle ja saat kokea kirkkautta ja voimaa.
Hän otti minut, pienen tytön, -
joka oli rikkinäinen ja surullinen, josta tuntui, ettei Jumala rakasta.
Nyt kuljen voimassa ympäri maailmaa. Saman Hän voi tehdä sinulle.
Rukoilen puolestasi ja pyydän, -
että Pyhä Henki laskeutuu yllesi ja antaa aivan uuden kokemuksen, -
joka on monin verroin enemmän, kuin kaikki, mitä ymmärrät tai anot.
Kiitämme yliluonnollisesta voitelun välittymisestä Jeesuksen nimessä!
Nosta vain kätesi ja ylistä Jumalaa siitä, -
mitä Hän tekee Jeesuksen nimessä. Halleluja! Kunnia Jumalalle.
Tri Sharon, aivan lyhyesti... Tiedän, että olet profeetallinen.
Mitä Jumala on näyttänyt Amerikan ja maailman tulevista tapahtumista?
Digitaalinen valuutta on tulossa, -
mutta voimme hidastaa sen tuloa rukouksillamme.
Voimme minimoida vahinkoja.
Omaisuus voi kutistua hetkessä.
Mutta Jumalan valtakunnassa ei ole taantumaa tai vararikkoa.
Meidän valtakunnassamme -
ei ikinä tarvitse murehtia rahan arvon laskua tai pandemioita.
Voimme alkaa rukoilla ja julistaa Jumalan lapsina -
ja käyttää sitä toimeenpanovaltaa, joka on valtaistuimelta annettu.
Voimme tuoda kaaokseen järjestystä -
ja hallita elämässämme sen sijaan, että kamppailemme lannistuneina.
Silloin näemme asioiden muuttuvan.
Jumala antoi meille auktoriteetin, jotta hallitsisimme maan päällä.
On aika käyttää saamaamme valtaa.
Kuten Jumala sanoo Israelin kansalle, -
määrähetki on koittanut.
Määrähetki on koittanut sille, -
että luonnollinen Israel oppii tuntemaan Messiaan.
Määrähetki on koittanut sille, -
että elävän Jumalan lapset toimivat taivaan valtakunnan voimassa.
Taivaan valtakunta lähetti teidät, nyt on aika tuoda se maan päälle.
Jeshuan nimessä.
Katso vielä ohjelman jatkolähetys.
Kuulet, mikä voi estää Jumalan lupaamia parantumisia toteutumasta.
Yksinkertainen selitys on jäänyt monelta uskovalta huomaamatta.
Mene heti seuraavaan osoitteeseen:
Tuntuuko, ettei sinua rakasteta? Toivotko, ettet olisi syntynyt?
Tuntuuko, että maailma olisi parempi paikka ilman sinua?
Totuus on, että joku rakastaa sinua syvästi.
Ennen aikojen alkua Hän tiesi sinusta kaiken ja varasi sinulle siunauksen.
Hän on laskenut jokaisen vuodattamasi kyyneleen.
Jokaisesta onnen hetkestäsi Hän on riemuinnut.
Hän vartioi sinua aamusta iltaan. Hän on suurin fanisi.
Hän muovasi sinut äitisi kohdussa ja otti sinut omakseen ennen luomista.
Hän on hoitanut sinua syntymäsi hetkestä asti.
Hän julistaa, että sinut on tehty ylen ihmeellisesti.
Hänellä on enemmän ajatuksia sinua kohtaan kuin rannalla hiekanjyviä.
Vaikka vanhempasi hylkäisivät tai unohtaisivat sinut, Hän ei sitä tee.
Hän on sinulle todellinen Isä. Hän on valinnut sinut -
olemaan Poikansa kaltainen, jotta voit kuulua Hänen perheeseensä.
Hän lupaa, että voit tuntea Hänen rakkautensa ja luottaa siihen.
Hänen rakkautensa on täydellinen. Hän ei koskaan hylkää sinua.
Hän lupaa, että jos lähestyt Häntä, Hänkin lähestyy sinua.
Haluaisimme kertoa sinulle lisää Hänestä. Lataa ilmaiseksi kirja -
They Thought for Themselves ruudulla näkyvästä osoitteesta.
Mietitkö ikinä, mitä tapahtuu, kun lähetät meille rukouspyynnön?
Minäpä näytän. Rukoilkaa terveyteni puolesta.
Rukouspyyntösi kerätään talteen ja laitetaan tähän koriin.
Sitten se viedään rukoushuoneeseen.
Se on sama huone, jossa yleisö istuu ohjelman kuvausten aikana.
Tervetuloa maailmaani, joka on luonnollisesti yliluonnollinen.
Rukous on palvelutyömme perusta.
Joka aamu työntekijämme valitsevat itselleen oman pinon.
He lukevat pyynnöt huolellisesti ja rukoilevat jokaista erikseen.
Jos sinä tai joku tuntemasi ihminen tarvitsee rukousta, -
lähetä pyyntösi tähän osoitteeseen -
tai soita tai tekstaa numeroomme.
Suomennos: Katri Filppu